নতুন রেকর্ড গড়লেন অমিতাভ বচ্চন। বলিউডের প্রথম সেলিব্রিটি হিসাবে টুইটারে ২ কোটি ছাড়াল তাঁর ফলোয়ার সংখ্যা। এ ক্ষেত্রে বলিউডের একাধিক সুপারস্টারকে পেছনে ফেলে দিয়েছেন অ্যাংরি ওল্ড ম্যান। অমিতাভের পরই রয়েছেন শাহরুখ খান (১.৮ কোটি), আমির খান (১.৭ কোটি), সলমন খান (১.৬৮ কোটি) এবং প্রিয়ঙ্কা চোপড়া (১.৩২ কোটি)। ২ কোটি ফলোয়ার সংখ্যার মাইলস্টোনে পৌঁছনোর খবর এ দিন নিজেই ঘোষণা করেন অমিতাভ। লেখেন, ‘‘২০ মিলিয়ন!! সকলকে ধন্যবাদ! এ বার লক্ষ্য ৩০ মিলিয়ন! আপনাদের সময় শুরু হচ্ছে এখন!’’ ২০১০ সালের মে মাসে টুইটারে আত্মপ্রকাশ করেন অমিতাভ। এ পর্যন্ত ৪৮ হাজার টুইট করেছেন তিনি।